દુનિયાના નંબર 1 ટેનિસ ખેલાડી રાફેલ નડાલની શાનદાર રમતની સફર હજુ ચાલુ છે, તેમણે રવિવારે કેવિન એન્ડરસનને એકતરફી મુકાબલામાં હરાવીને ત્રીજી યુએસ ઓપનનો ખિતાબ પોતાને નામ કર્યો છે. નડાલે કેવિનને 6-3, 6-3, 6-4થી હરાવીને જીત મેળવી છે. આ જીત બાદ નડાલે કહ્યું કે, આ બે અઠવાડિયા મારા માટે ખૂબ ખાસ રહ્યા છે, પરંતુ સૌ પ્રથમ હું કેવિનને અભિનંદન પાઠવવા માંગુ છું. ઇજામાંથી સાજા થયા બાદ તેમણે ઉમદા વાપસી કરી છે. કેવિનને સંબોધતા તેમણે કહ્યું કે, તમે બીજા ખેલાડીઓ માટે પ્રેરણા સમાન છો.